Tässä Jerusalem uutiset ja Pekka Sartola.
Hyvää vuoden ensimmäistä lauantai-iltaa.
Uutisaiheitamme tänään;
YK:n yleiskokouksen äänestys, -
joka vaatii Kansainväliseltä tuomioistuimelta julistusta, -
jossa todettaisiin, että juutalaiset miehittävät Pyhää maata, -
on saanut täystyrmäyksen Israelissa. Näin siitä huolimatta, -
että tuomioistuimen mahdollinen lausunto tai mielipide, -
ei ole kansainvälisoikeudellisesti sitova.
Israelin hallituksen mukaan päätöslauselma oli vääristynyt, -
irrallaan todellisuudesta ja siksi hallitus torjui sen suoralta kädeltä.
Perjantai-iltana, 30.12., YK:n New Yorkissa pitämässä istunnossa, -
kyseistä hyvin kiistanalaista päätöstä tuki 87 maata, -
siis selvästi alle puolet jäsenvaltioista.
Se meni kuitenkin läpi, koska vain 26 maata vastusti toimenpiteitä, -
53 maata pidättyi äänestämästä ja 27 oli poissa.
Israelin rinnalla "ei" äänestäneitä maita olivat Yhdysvallat, Kanada, -
Australia ja kahdeksan Euroopan unionin jäsenvaltiota.
Siihen liittyen Israelin pääministeri Netanjahu totesi -
seuraavana iltana videopuheessaan, -
että aivan kuten aikaisemmatkin sadat vääristyneet -
YK:n yleiskokouksen Israelin vastaiset päätöslauselmat vuosien varrella, -
tämänpäiväinen häpeällinen päätöslauselma -
ei velvoita Israelin hallitusta mihinkään toimenpiteisiin.
Päätöslauselmassa pyydetään tuomioistuimelta lausuntoa siitä, -
onko Israelin Palestiinan alueen miehityksestä tullut -
57 vuoden jälkeen tosiasiallinen liittäminen -
ja siten laiton toimenpide kansainvälisen oikeuden mukaan.
YK pyysi myös kansainvälistä tuomioistuinta määrittelemään, -
kuinka Israelin käytännön toimenpiteet vaikuttivat -
Israelin väitetyn miehityksen oikeudel- liseen asemaan ennen vuotta 1967 -
alueella, joka kattaa Länsirannan, Gazan ja Itä-Jerusalemin.
Se pyysi myös selittämään, -
mitä seurauksia tällaisella määritelmällä olisi.
Kyseisessä YK:n yleiskokouksen päätöslauselmassa korostettiin myös -
Jerusalemin pyhän kaupungin sisällyttämistä -
tuomioistuimelle lähetettyyn pyyntöön.
Päätöslauselmassa viitattiin Jerusalemin temppelivuoreen, -
joka on juutalaisuuden pyhin paikka, -
mutta siinä käytettiin yksinomaan sen islamilaista nimeä al-Haram, al-Sharif.
Tutkimuspyynnöstä erillään pysynyt Iso-Britannian YK lähettiläs totesi, -
"Tämä tutkimuspyynnössä käytetty temppelivuorta koskeva -
islamilainen termi Haram es Sharif, ei vastaa sitä todellisuutta, -
miten me asian näemme. Yhdistynyt kuningaskunta on tehnyt selväksi -
useiden vuosien ajan, että olemme eri mieltä tästä lähestymistavasta."
Netanjahu hylkäsi kaikilta osiltaan YK:n yleiskokouksen äänestyksen -
ja totesi, että juutalaiset eivät miehitä omaa maataan -
eikä sen ikuista pääkaupunkia Jerusalemia.
Mikään YK:n päätöslauselma ei voi vääristää tätä historiallista totuutta.
Israelin parlamentti Knesset antoi täystyrmäyksen -
YK:n yleiskokouksen päätöslauselmalle.
"Emme odottaneetkaan kenenkään YK:ssa -
nostavat sormea auttaakseen Israelin valtiota."
Sanoi eräs parlamentaarikko Otzma Yehudit puolueesta.
Lainopillisesti tarkasteltuna Israel ei ole miehittänyt yhtään -
kuuden päivän sodan aikana valtaamiaan alueita.
YK:n pyyntö Kansainväliselle tuomio- istuimelle pyrkii nyt selvittämään, -
onko ns. miehitystä pidettävä väliaikaisena tilanteena, -
jonka Israel aikoo ratkaista lopullisesti neuvotteluissa -
vai onko kyseessä tosiasiallinen liittäminen.
Knessetissä toivotaan nyt kovasti, että Israelin uusi hallitus ymmärtää, -
kuinka suojella oikeuksiaan alueilla, joille voimme liittää ja asettua, -
sanoi toinen kansanedustaja, Fogel samasta puolueesta, Israelin radiolle.
"Emme tosiaankaan odota kenenkään Yhdistyneissä Kansakunnissa -
nostavat sormea auttaakseen Israelin valtiota.
Haluamme jatkaa laillisesti liittämistä kaikkialle, missä voimme," hän jatkoi, -
"harjoittaaksemme suvereniteettia kaikkiin -
valtion laillisesti omistettuihin alueisiin.
Emme voi taistella tosiasioita vastaan, -
mutta tästä hetkestä lähtien ns. miehitys on pysyvä olotila."
Palestiinalaishallinnon mukaan koko kansainvälinen yhteisö katsoo, -
että tulevan Palestiinan valtion lopullisiin rajoihin tulisi sisältyä -
koko Länsiranta, Itä-Jerusalem ja Gaza.
Heidän mukaansa koko asetelma on alusta alkaen ollut väärä, -
eikä YK:n olisi milloinkaan pitänyt hyväksyä Israelia valtioksi.
Mahmoud Abbasin mukaan juutalaiset ansaitsivat Holokaustin -
sillä he ovat syyllistyneet 50 Holokaustiin Gazassa.
Fatah-puolueen vanhempi jäsen Jibril Rajoub -
kutsuu israelilaisia uusiksi natseiksi, sanoo Israelin tekevän -
jatkuvasti uusia holokausteja myös Länsirannan alueella.
Palestiinan viranomaisen TV:n haastattelussa, -
jonka on kääntänyt ja julkaissut Lähi-idän mediatutkimuslaitos, -
samainen Jibril Rajoub leimaa Israelin fasistiseksi yhteiskunnaksi ja lisäsi, -
että tämän rasisminen ja fasistinen yhteiskunta -
on vertaansa vailla kautta historian.
Yksi rinnaste, jonka Rajoub löysi Israelin ja natsi-Saksan kanssa oli, -
että israelilaiset olivat uusia natseja -
ja että erityisesti Israelin hallituksen uusi oikeisto -
muodostaa kopion Hitleristä, Eichmannista ja Göbbelsista."
Haastattelun loppupuolella Rajoub esitti palestiinalaisten viranomaisten -
ja heidän kannattajiensa usein toistaman väitteen, -
että Israelin valtion perustaminen oli seurausta -
eurooppalaisesta syyllisyydestä Holokaustin johdosta, -
jättäen huomioimatta alkuperäiskansojen aseman ja -
ne lähes neljä vuosituhatta vanhat juutalaiset siteet maahan.
Hän väitti, että silloiset Euroopan juutalaiset -
olivat kärsineet holokaustista vain oman käyttäytymisensä vuoksi.
Siksi kuusi miljoonaa heistä tapettiin, ja koko maailma seisoi sivussa, -
koska heidän käytöksensä johti heidät sellaisiin olosuhteisiin.
Tällaiset herjaukset tuskin houkuttelevat Israelin uutta hallitusta
mihinkään neuvotteluyhteyteen palestiinalaisryhmän kanssa.
Israelissa aloitettiin vuoden 2023 juhlinta ilman COVID-rajoituksia -
ensimmäistä kertaa kolmeen vuoteen.
"On aivan kuten se oli ennen, -
israelilaiset, palestiinalaiset nauttivat jälleen vapaudesta -
baareissa ja muista julkisissa paikoissa."
Uusi pääministeri Netanjahu tervehti näin uutta vuotta, -
uutta hallitusta ja uutta suuntaa.
Kaikki juhliminen ja kokoontuminen vaikeutui merkittävästi -
kolmisen vuotta sitten, jolloin koronaviruksen ensimmäiset merkit -
ja sen vakavuus havaittiin. Viiden eri koronasulun jälkeen, -
Israelissa ja palestiinalaisalueilla, koettiin jälleen vapauden tuntua, -
vaikka kaikki, mikä liittyy koronaan, ei ole vielä täysin voitettu.
Juhlinta oli sen verran riehakasta, -
että Magen David Adom -ambulanssikeskus ilmoitti, -
että sen lääkärit olivat hoitaneet yön aikana yhteensä noin tuhatta ihmistä.
Tosin kaikki tapaukset eivät olleet seurausta uuden vuoden juhlinnasta, -
vaan useista muistakin onnettomuuksista.
Vaikka monet israelilaiset juhlivat -
kristillisen kalenterin mukaista uudenvuoden tuloa, -
se on Israelissa paljon vähäisempi tapahtuma kuin länsimaissa.
Toisin kuin juutalainen uusivuosi Rosh Hashana syksyllä, -
länsimainen uudenvuodenpäivä ei ole virallinen lomapäivä Israelissa.
Valtavat palestiinalaisjoukot juhlivat terrorijärjestöksi luokitellun -
Fatahin perustamisen vuosipäivää Hamasin hallitsemassa Gazassa, -
vaikka ryhmittymien väliset suhteet ovat jo vuosia olleet hyvin viileät.
Länsirannan palestiinalaishallinnon sotilaallinen siipi, Fatah, -
perustettiin Jasser Arafatin ja Mahmoud Abbasin toimesta -
lähes 60 vuotta sitten. Se on toiminut eri alajärjestöineen -
palestiinalaishallinnon kansallisen sopimuksen määrittelemien -
velvoitteiden toimeenpanijana.
Hamas valloitti Gazan väkivaltaisella vallankaappauksella Fatahilta, -
kun toistaiseksi viimeiset vaalit oli pidetty sekä Gazan -
että Länsirannan palestiinalaisalueilla 15 vuotta sitten.
Uusi vuosi alkoi toisellakin merkittävällä sektorilla -
Israelin laukaistessa armeijansa käyttöön tulevan -
EROS C-3 vakoilusatelliitin maata kiertävälle radalle viikko sitten.
Satelliitti laukaistiin Kaliforniasta, Vanderbergin tukikohdasta -
yhteistoiminnassa miljardööri Elon Muskin SpaceX yhtiön kanssa, -
varhain viime vuoden toiseksi viimeisenä päivänä.
Laukaisu, joka tapahtui Falcon-9 yhdeksän kantoraketilla, -
onnistui täydellisesti ja satelliittia tullaan käyttämään, -
Israelin i24 mediakanavan mukaan, -
sotilastiedustelu- ja turvallisuustarkoituksiin.
Sotilaslähteiden mukaan satelliitti on kapasiteetiltaan ja ominaisuuksiltaan -
valtavan suuri edistysaskel Israelin avaruusteollisuudessa.
Sen peiliheijastuskameroiden erottelukyky on sellaista luokkaa, -
jota ei ole vielä milloinkaan aikaisemmin kyetty valmistamaan.
Asiantuntijoiden mukaan satelliitin laukaisemisen ajoitus oli myös -
suunnattu viestiksi Iranille ja sen ydinohjelmalle, -
jonka rajoittamista sotilaallisin keinoin Israelin ja Yhdysvaltojen -
arvellaan suunnittelevan alkaneen vuoden aikana.
Näin vuoden ensimmäiset Jerusalem uutiset.
Muistahan rukoilla rauhaa tuolle kaupungille, maalle ja koko Lähi-itään,
sekä erityisesti myös Ukrainan kansalle.
Uutistoimitus toivottaa kaikille katsojille -
oikein hyvää ja onnellista alkanutta vuotta 2023.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: TV7